29. 5.

Dani - Godine
prethodni dan - sledeći dan

29. maj/svibanj (29. 5.) je 149. dan godine po gregorijanskom kalendaru (150. u prijestupnoj godini).
Do kraja godine ima još 216 dana.

Događaji 

 1167. — Vojska udruženih italijanskih gradova Lombardijske lige porazila je u bici kod Lenjana trupe nemačkog cara Fridriha I Barbarose.
 1453. — Poslije duge opsade, turska vojska, sa sultanom Mehmedom na čelu, zauzela Konstantinopolis (Carigrad, Istanbul), prijestonicu nekada moćnog Bizantijskog carstva, i ubila cara Konstantina XI Paleologa.
 1839. — Uspostavljeni diplomatski odnosi Srbije i Velike Britanije.
 1868. — U Topčideru, u Beogradu u atentatu ubijen je knez Mihailo Obrenović. Atentatori su uhapšeni, odmah osuđeni i streljani na Karaburmi. Za učešće u zaveri optužen je bivši knez Aleksandar Karađorđević.

 1914. — U sudaru britanskog putničkog broda "Carica Irske" i norveškog teretnjaka "Storstat" na rijeci Sent Lorens (St. Lorence) u Kanadi poginulo najmanje 1.012 ljudi.
 1917. — Rođen američki državnik John Fitzgerald Kennedy, predsjednik SAD-a od januara 1961. do 22. novembra 1963, kada je ubijen u atentatu u Dallasu.
 1929. — Prvi zvučni film u koloru "On with the Show" prikazan u Njujorku (NewYork).

 1953. — Novozelandski alpinista Edmund Hillary i Nepalac Tenzing Norgaj (Tenzing Norgay, 1914. - 09.05.1986.) osvojili najviši planinski vrh na zemlji Mont Everest (Mount Everest, 8.848 metara) na Himalajima i time postali prvi ljudi u historiji alpinizma koji su se popeli na "krov svijeta".
 1968. — Savet bezbednosti UN uveo sankcije Rodeziji zbog rasne dikriminacije režima Jana Smita.
 1972. — Generalni sekretar Centralnog komiteta Komunističke partije i predsednik Prezidijuma Vrhovnog Sovjeta SSSR Leonid Brežnjev i predsednik SAD Ričard Nikson potpisali u Moskvi deklaraciju kojom je otvorena era boljih, miroljubivih odnosa dve svetske sile.
 
 1985. — Na stadionu "Hejsel" u Briselu (Brussels), neposredno prije početka finalne utakmice Kupa evropskih šampiona u nogometu između Liverpula i Juventusa, došlo do vandalskog napada navijača iz Engleske na italijanske navijače, pri čemu je poginulo 39 i povrijeđeno više od 400 ljudi.
 1990. — Boris Jeljcin izabran za prvog predsednika Ruske Federacije.

 1992. — Sa srpskih položaja u Nedžarićima granatirana i prvi put zapaljena zgrada "Oslobođenja".
 1992. — Nakon granatiranja sa srpskih položaja, srušena i zapaljena džamija Magribija na Marindvoru u Sarajevu.

 1997. — Loran Kabila preuzeo je dužnost predsednika Demokratske Republike Kongo (bivši Zair), 12 dana nakon što su njegove snage, u sedmomesečnom građanskom ratu, porazile armiju lojalnu diktatoru Mobutuu Sese Sekou.
 1999. — Najbolji bh. atletičar, skakač uvis Elvir Krehmić, osvojio prvo mjesto na Međunarodnom atletskom mitingu u Sevilji (Sevilla, Španija). Krehmić je, pre-skočivši visinu od 2,27 metara, postavio rekord stadiona u Sevilji.
 1999. — Hrvatska odbila zahtjev Haškog tribunala za pokretanje istrage o zločinima počinjenim nad srpskim civilima u operaciji "Oluja" u avgustu 1955. godine.
 2001. - Četvorica sledbenika Osame Bin Ladena, šefa terorističke mreže Al-Kaida osuđena u SAD za planiranje ubistava Amerikanaca u inostranstvu i postavljanje bombi u dve američke ambasade u Africi.
 2002. — Zastupnički dom Parlamenta BiH usvojio Prijedlog budžeta institucija BiH i međunarodnih obaveza BiH za ovu godinu, ali bez stavke o finansiranju agenta za zastupanje tužbe BiH protiv SR Jugoslavije pred Međunarodnim sudom pravde (ICJ) u Hagu (Haag).
 2002. — U Velikoj Britaniji, crnac Pol Boteng imenovan za generalnog sekretara Trezora i on je prvi crnac u vladinom kabinetu koji je zauzeo visoki položaj.
 2003. — Američki predsednik Džordž Buš povukao naredbe od pre 11 godina koje su omogućile uvođenje sankcija Saveznoj republici Jugoslaviji.

 2005. — U Libanu održani parlamentarni izbori, prvi u 30 godina bez prisustva sirijskih snaga.
 2005. — Francuzi ubjedljivom većinom na referendumu odbacili ustav Evropske unije.  Francuska, jedna od osnivačica EU i prva država koja je odbacila ustav EU, koji je do tada ratifikovalo devet evropskih država. Dva dana kasnije premijer Francuske Jean-Pierre Raffarin podnio ostavku, na taj položaj imenovan Dominique de Villepin. 

.

Rođenja 

 1265. — Dante Alighieri, talijanski pjesnik († 1321.).
 1504. — Antun Vrančić, crkveni prelat, diplomat i pisac († 1573.).
 1816. — Ivan Kukuljević Sakcinski, hrvatski političar, književnik i povjesničar († 1889.).
 1843. — Ivan Banjavčić, hrvatski političar i dobrotvor † 1913.).
 1860. — Isaac Albéniz, španjolski pijanist i skladatelj († 1909.).
 1868. — Abdul Medžid II, turski sultan (†1944.).
 1875. — Svetozar Ćorović, srpski književnik (†1919.).
 1894. — Josef von Sternberg, američki filmski režiser austrijskog porekla.
 1906. — T. H. White, engleski pisac.
 1917. — Džon Ficdžerald Kenedi, američki državnik, predsednik SAD. 
 1929. — Peter Higgs, britanski teorijski fizičar i dobitnik Nobelove nagrade iz fizike.

 1944. — Maurice Bishop, grenadski političar i revolucionar († 1983.).
 1958. — Annette Bening, američka glumica.
 1959. — Rupert Everett, engleski glumac.
 1961. — Melissa Etheridge, američka rokerica i glumica.
 1967. — Noel Gallagher, britanski muzičar(Oasis)
 1970. — Roberto Di Matteo, talijanski nogometni trener i igrač.
 1976. — Egor Titov, ruski nogometaš i trener.
 1977. — Massimo Ambrosini, talijanski nogometni reprezentativac.
 1977. — Jurica Golemac, slovensko-hrvatski je profesionalni košarkaš. 
 1978. — Sébastien Grosjean, francuski teniser. 
 
 1979. — Ivanka Matić, srpska košarkašica. 

 1981. — Andrej Aršavin, ruski nogometaš.
.

Smrti 

 1453. — Konstantin Dragaš, vizantijski car.
 1500. — Bartolomeu Dias (Bartholomew Diaz), bio je jedan iz plejade velikih portugalskih moreplovaca i istraživača 15. vijeka (*1451.).
 1829. — Humphry Davy, britanski hemičar.
 1903. — U Beogradu ubijeni kralj Aleksandar Obrenović i njegova žena Draga Mašin.
 1903. — Milovan Pavlović, srpski đeneral, ministar vojske. (*1842.).
 1942. — John Barrymore, američki filmski i pozorišni glumac.
 1957. — James Whale, engleski reditelj.
 1979. — Mary Pickford, američka filmska glumica kanadskog porijekla.
 1982. — Romy Schneider, austrijska glumica.
 1994. — Erich Honecker, komunistički lider i predsjednik Istočne Njemačke od 1976. do 1989. godine.
 2003. — Momir Talić, načelnik Generalštaba Vojske Republike Srpske.
 2004. — Ivica Šerfezi, hrvatski kantautor.
 2010. — Dennis Hopper, američki glumac i režiser (* 1936.)
 2017. — Manuel Noriega, panamski vojskovođa i diktator (* 1934)

Blagdani/Praznici 

 Srpska pravoslavna crkva slavi:.
 Prepodobnog Teodora Osveštanog.
 Blaženu devicu Muzu.
 Svetog Nikolu Mistika - patrijarha carigradskog.
 Svetog novomučenika Nikolaja.
 Prepodobne mučenike Savaite.
 Svetog sveštenomučenika Teodora - episkopa vršačkog
 Sveti sveštenomučenik Teodor Vršački; Mučenik Vukašin (Odanije Vaznesenja).
.

Vidi takođe: Godišnji kalendar - Dnevni kalendar

Dani u godini